Adipati Ibnu Ngabdul Muntalib , wekdal dinten semangkin kersa sluku sedakep nutupi babahan hawa sanga , tansah tafakur, maksudipun tafakur menika pikir-pikir menapa ingkang dipun gayuh, mboten sanes putra kekalih Baginda Umar dalah Baginda Amir dipun utus dumateng Pondok nuntut ngelmu antawis sampun tigang candra mboten wonten kekabarane, mila ndadosaken penggalihan wontenipun negari Kuparman. Lajeng mboten sauntawis dangu Adipati Ibnu Ngabdul Muntalib kersa medar sabda , mboten wonten kalih tiga ingkang saged nampi kejawi kakang Tambi Jembiril , inggih warangka dalem patih negari Kuparman.“ Brada Irawan ..!? ““ Ingkang dipun maksudaken Brada menika sinten ? “Penggalihipun Adipati Ibnu Ngabdul Muntalib kados rembulan kemendhungan , peteng riyem-riyem , lajeng byar